**Marián Studenič** (s. 28. lokakuuta 1998 Holíč, Slovakia) on slovakialainen jääkiekkoilija, joka pelaa NHL-seura Dallas Starsin organisaatiossa. Hän pelannee lähinnä AHL-joukkue Texas Starsissa. Studenič on pelipaikaltaan oikea laitahyökkääjä.

Ura
---

### Seuraura

Studenič on HK 36 Skalican kasvatti. Kaudella 2014–2015 hän voitti joukkueen sisäisen piste- ja maalipörssin tehoilla 39+25=64, joilla Studenič sijoittui koko Slovakian B-nuorten sarjan maalipörssissä toiseksi edellään vain HK Popradin Peter Bjalončík ja hän jakoi pistepörssin kuudennen sijan HK Ružinovin Dávid Okoličányn kanssa. Studenič voitti myös Skalican sisäisen tehotilaston lukemalla +45. Hän pelasi osan kaudestaan myös seuran A-nuorissa, mutta Studenič sai myös tililleen ensimmäisen ja kauden ainoaksi jääneen Extraliga-ottelunsa vain 16-vuotiaana 24. helmikuuta 2015 vieraissa HK Popradia vastaan. Hän keräsi ottelusta teholukeman –1.

Kaudella 2015–2016 Studenič teki Skalican Extraliga-joukkueessa 35 runkosarjaottelussa tehot 8+8=16. Hän teki ensimmäisen Extraliga-maalinsa kauden kuudennella kierroksella 20. syyskuuta 2015 HKm Zvolenia vastaan. Studeničin osuma jäi Skalican 1–9-tappioon päättyneessä ottelussa joukkueen ainoaksi. Hän siirtyi kesken kauden kuitenkin HK Dukla Trenčíniin, jossa Studenič sai tililleen kaksi ottelua, mutta hän vahvisti seuran A-nuoria pudotuspeleissä. Studenič sai kauden aikana Extraligaa myös kaksi ottelua Slovakian alle 20-vuotiaiden maajoukkueen kehitysohjelma HK Orange 20:n mukana tehden yhden syöttöpisteen. Hänet valittiin kauden päätteeksi liigan vuoden tulokkaaksi.

OHL-joukkue Hamilton Bulldogs varasi Studeničin 11. pelaajana CHL:n varaustilaisuudessa 2016. Hän siirtyi joukkueeseen kaudeksi 2016–2017, jolloin Studenič teki 57 runkosarjaottelussa tehot 18+12=30 ja seitsemässä playoff-ottelussa tehot 2+2=4. New Jersey Devils varasi hänet viidennellä kierroksella 143. pelaajana NHL:n varaustilaisuudessa 2017. Kaudella 2017–2018 Studenič jakoi tehoilla 20+28=48 Bulldogsin sisäisen pistepörssin neljännen sijan Arthur Kaliyevin ja Ben Gleasonin kanssa. Hän jakoi myös koko OHL:n pudotuspelien tehotilaston voiton joukkuetoverinsa Riley Stillmanin kanssa lukemalla +19. Studenič voitti kauden päätteeksi liigan mestaruuden, J. Ross Robertson Cupin. Memorial Cup -lopputurnauksessa hän oli kahdella osumallaan Bulldogsin paras maalintekijä Robert Thomasin kanssa.

Huhtikuussa 2018 Studenič teki kolmivuotisen NHL-tulokassopimuksen New Jersey Devilsin kanssa. Hän pelasi kauden 2018–2019 kokonaan AHL-joukkue Binghamton Devilsin vahvuudessa, jossa tulokaskausi toi 64 runkosarjaottelussa tehot 13+15=28. Myös kauden 2019–2020 Studenič pelasi farmissa. Joulukuussa 2019 hän joutui kymmenen ottelun ajaksi sivuun loukkaantumisen vuoksi.

Elokuussa 2020 Devils lainasi Studeničin toistaiseksi voimassa olevalla sopimuksella kotimaahansa Extraliga-joukkue HC Slovan Bratislavaan. Hän pelasi siellä 25 ottelua tehopistein 6+9=15. Tammikuun 2021 harjoitusleirin päätteeksi Devils lähetti Studeničin Binghamton Devilsin AHL-joukkueeseen.

Helmikuussa 2022 Dallas Stars poimi Studeničin Waivers-listalta.

### Maajoukkueura

Studenič edusti Slovakiaa MM-kilpailuissa vuonna 2019. Yhteensä hän on pelannut 13 A-maaottelua tehopistein 2+5=7. Studenič teki A-maajoukkuedebyyttinsä Euro Hockey Challengessa 19. huhtikuuta 2019 Salzburgissa Itävaltaa vastaan. Hänet merkittiin Slovakian kakkosketjun vasempaan laitaan Milan Kytnárin ja Michal Chovanin viereen. Studenič teki ottelussa myös ensimmäisen A-maajoukkuemaalinsa ylivoimalla.

Studenič pelasi myös alle 20-vuotiaiden MM-kilpailuissa vuosina 2017 ja 2018, joista ensimmäisessä turnauksessa hänet valittiin Yhdysvaltoja vastaan pelatun alkulohkon ottelun päätteeksi Slovakian ottelun parhaaksi pelaajaksi. Studenič pelasi myös alle 18-vuotiaiden MM-kilpailuissa vuonna 2016, jolloin hän voitti Slovakian sisäisen tehotilaston lukemalla +2.

Studenič pelasi myös alle 18-vuotiaiden Ivan Hlinkan muistoturnauksessa vuonna 2015. Hän edusti myös Slovakian alle 17-vuotiaiden maajoukkuetta World U-17 Hockey Challengessa marraskuussa 2014 ja Euroopan nuorten olympiafestivaaleilla vuonna 2015.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | HK 36 Skalica | SloEL | 1 | 0 | 0 | 0 | 0 | – | – | – | – | – |
| 2015–2016 | HK 36 Skalica | SloEL | 35 | 8 | 8 | 16 | 20 | – | – | – | – | – | U18 | 5 | 0 | 2 | 2 | 2 |
|  | HK Dukla Trenčín | SloEL | 2 | 0 | 0 | 0 | 0 | – | – | – | – | – |
|  | HK Orange 20 | SloEL | 2 | 0 | 1 | 1 | 0 | – | – | – | – | – |
| 2016–2017 | Hamilton Bulldogs | OHL | 57 | 18 | 12 | 30 | 23 | 7 | 2 | 2 | 4 | 4 | JMM | 5 | 0 | 0 | 0 | 4 |
| 2017–2018 | Hamilton Bulldogs | OHL | 62 | 20 | 28 | 48 | 14 | 21 | 3 | 12 | 15 | 12 | JMM | 5 | 0 | 0 | 0 | 4 |
|  | Hamilton Bulldogs | M-Cup | – | – | – | – | – | 4 | 2 | 0 | 2 | 2 |
| 2018–2019 | Binghamton Devils | AHL | 64 | 13 | 15 | 28 | 18 | – | – | – | – | – | MM | 7 | 1 | 4 | 5 | 2 |
| 2019–2020 | Binghamton Devils | AHL | 37 | 9 | 8 | 17 | 20 | – | – | – | – | – |
| 2020–2021 | HC Slovan Bratislava | SloEL | 25 | 6 | 9 | 15 | 50 | – | – | – | – | – |
|  | Binghamton Devils | AHL |  |  |  |  |  |  |  |  |  |  |
| 2 kautta | yhteensä | AHL | 101 | 22 | 23 | 45 | 38 | – | – | – | – | – |
| 3 kautta | yhteensä | SloEL | 65 | 14 | 18 | 32 | 70 | – | – | – | – | – |

Lähteet
-------

* Marián Studenič The Internet Hockey Databasessa (englanniksi)
* Marián Studenič Eurohockey-sivustolla (englanniksi)
* Marián Studenič *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Marián Studenič *Elite Prospects*. Everysport Media Group AB.  (englanniksi)
2. ↑  Elite Prospects - Slovakia U18 Stats 2014-2015 *eliteprospects.com*. Everysport Media Group AB. Viitattu 23.6.2020. (englanniksi)
3. ↑  Elite Prospects - HK 36 Skalica U18 *eliteprospects.com*. Everysport Media Group AB. Viitattu 23.6.2020. (englanniksi)
4. ↑  Tipsport Extraliga *HockeySlovakia.sk*.  24.2.2015. Slovenský zväz ľadového hokeja. Viitattu 23.6.2020. (slovakiksi)
5. ↑  Tipsport Extraliga *HockeySlovakia.sk*.  20.9.2015. Slovenský zväz ľadového hokeja. Viitattu 23.6.2020. (slovakiksi)
6. ↑  Elite Prospects - CHL Import Draft 2016 *eliteprospects.com*. Everysport Media Group AB. Viitattu 23.6.2020. (englanniksi)
7. ↑  Elite Prospects - OHL Stats 2017-2018 *eliteprospects.com*. Everysport Media Group AB. Viitattu 23.6.2020. (englanniksi)
8. ↑  Elite Prospects - Hamilton Bulldogs *eliteprospects.com*. Everysport Media Group AB. Viitattu 23.6.2020. (englanniksi)
9. ↑  Devils sign Marian Studenic to entry-level contract *nhl.com/devils*.  2.4.2018. Newark, NJ:  New Jersey Devils. Viitattu 23.6.2020. (englanniksi)
10. ↑  Sejan, Addie: PROSPECT REPORT: Studenic is About Speed and Skating *nhl.com/devils*.  12.2.2020. New Jersey Devils. Viitattu 23.6.2020. (englanniksi)
11. ↑  BLOG: Studenic Loaned to HC Slovan Bratislava *nhl.com/devils*.  13.8.2020. New Jersey Devils. Viitattu 17.8.2020. (englanniksi)
12. ↑  DEVILS RELEASE 23-MAN TRAINING CAMP ROSTER *binghamtondevils.com*.  25.1.2021. NEWARK:  Binghamton Devils.  Arkistoitu 27.2.2021. Viitattu 15.3.2021. (englanniksi)
13. ↑  Stars claim forward Marian Studenic off waivers from New Jersey *Dallas Stars*.  24.2.2022. Viitattu 8.5.2022. (englanniksi)
14. ↑  AUT - SVK (Line Up) *stats.swehockey.se*.  19.4.2019. Svenska Ishockeyförbundet. Viitattu 23.6.2020. (englanniksi)
15. ↑  AUT - SVK (1-5) *stats.swehockey.se*.  19.4.2019. Svenska Ishockeyförbundet. Viitattu 23.6.2020. (englanniksi)
16. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2017. IIHF. Viitattu 23.6.2020. (englanniksi)
17. ↑  Elite Prospects - Slovakia U18 *eliteprospects.com*. Everysport Media Group AB. Viitattu 23.6.2020. (englanniksi)